ΠΕΡΙΠΤΩΣΗ ΧΡΗΣΗΣ 3: ΑΝΑΖΗΤΗΣΗ ΟΜΑΔΑΣ ΜΕΛΕΤΗΣ

**Περιγραφή**

Ο χρήστης αναζητά διαθέσιμες ομάδες μελέτης με βάση φίλτρα όπως σχολή, μάθημα, αριθμός μελών και τρόπος μελέτης. Επιλέγει ομάδα και υποβάλλει αίτηση συμμετοχής. Αν η αίτηση εγκριθεί, αποκτά πρόσβαση στα εργαλεία συνεργασίας και επικοινωνίας της ομάδας.

**Βασική Ροή**

1.Ο χρήστης συνδέεται στην εφαρμογή.

2.Ο χρήστης επιλέγει την ενότητα διαχείρισης ομάδων μελέτης.

3.Το σύστημα παρέχει δυνατότητα αναζήτησης με βάση κριτήρια, όπως σχολή, μάθημα, πλήθος μελών και τρόπος μελέτης.

4.Ο χρήστης ορίζει τα κριτήρια αναζήτησης και ενεργοποιεί την αναζήτηση.

5.Το σύστημα επιστρέφει λίστα διαθέσιμων ομάδων που πληρούν τα κριτήρια.

6.Ο χρήστης επιλέγει μία ομάδα και υποβάλλει αίτημα συμμετοχής.

7.Ο φοιτητής ή διδάσκων εγκρίνει ή απορρίπτει την αίτηση.

8.Αφού η αίτηση εγκριθεί, το σύστημα εντάσσει τον χρήστη στην ομάδα και ενεργοποιεί τις λειτουργίες επικοινωνίας και διαμοιρασμού υλικού.

9.Ο χρήστης αποκτά πρόσβαση στα εργαλεία συνεργασίας και ξεκινά τη συμμετοχή του στην ομάδα.

**Εναλλακτική Ροή 1**

3.1.1. Το σύστημα δεν εντοπίζει διαθέσιμες ομάδες που να πληρούν τα επιλεγμένα κριτήρια.

3.1.2. Ο χρήστης ενημερώνεται σχετικά και του προσφέρονται εναλλακτικές ενέργειες.

3.1.3. Ο χρήστης επιλέγει αν θα δημιουργήσει νέα ομάδα ή αν θα τροποποιήσει τα κριτήρια αναζήτησης.

3.1.4. Αν επιλεγεί η δημιουργία νέας ομάδας, το σύστημα μεταβαίνει στη διαδικασία δημιουργίας και καταγραφής βασικών στοιχείων της ομάδας.

3.1.5. Η ροή συνεχίζεται από το βήμα 9 της βασικής ροής.

**Εναλλακτική Ροή 2**

3.2.1 Το σύστημα ειδοποιεί τον χρήστη για την απόρριψη.

3.2.2 Η διαδικασία ολοκληρώνεται χωρίς συμμετοχή του χρήστη στην ομάδα.

3.3.3 Η ροή συνεχίζεται από το βήμα 6 της βασικής ροής.

**Εναλλακτική Ροή 3**

3.3.1 Ο χρήστης ακυρώνει την αίτηση πριν εξεταστεί.

3.3.2 Το σύστημα αποσύρει την αίτηση.

3.3.3 Η ροή συνεχίζεται από το βήμα 4 της βασικής ροής.

ΠΕΡΙΠΤΩΣΗ ΧΡΗΣΗΣ 4: ΣΥΝΔΡΟΜΗΤΙΚΗ ΥΠΗΡΕΣΙΑ

**Περιγραφή**

Ο χρήστης επιλέγει και ενεργοποιεί συνδρομητικό πλάνο μέσω της σχετικής ενότητας. Ανάλογα με τον τύπο συνδρομής (φοιτητής ή φοιτητής-διδάσκων), αποκτά επιπλέον λειτουργίες, όπως απουσία διαφημίσεων, αυξημένη προβολή ή πρόσβαση σε περιορισμένο περιεχόμενο. Η διαδικασία περιλαμβάνει επιλογή πακέτου, εισαγωγή στοιχείων πληρωμής και ενεργοποίηση των προνομίων.

**Βασική Ροή**

1.Ο χρήστης μεταβαίνει στην ενότητα διαχείρισης συνδρομής.

2.Το σύστημα παρουσιάζει τις διαθέσιμες επιλογές συνδρομής.

3.Ο χρήστης επιλέγει μία συνδρομή.

4.Το σύστημα ζητά τα απαραίτητα στοιχεία πληρωμής και προχωρά στην επιβεβαίωση.

5.Ο χρήστης ολοκληρώνει τη διαδικασία αγοράς της συνδρομής.

6. Το σύστημα ενεργοποιεί τα αντίστοιχα προνόμια, ανάλογα με τον τύπο συνδρομής (φοιτητής ή φοιτητής-διδάσκων).

7.Ο χρήστης έχει πλέον πρόσβαση στις συνδρομητικές λειτουργίες.

**Εναλλακτική Ροή 1**

4.1.1 Το σύστημα ενημερώνει τον χρήστη για την αποτυχία.

4.1.2 Ο χρήστης μπορεί να τροποποιήσει τα στοιχεία και να επαναλάβει την πληρωμή.

4.1.3 Η ροή συνεχίζεται από το βήμα 4 της βασικής ροής.

**Εναλλακτική Ροή 2**

4.2.1. Ο χρήστης ξεκινά να συμπληρώνει τα στοιχεία πληρωμής και μένει ανενεργός για μεγάλο χρονικό διάστημα.  
4.2.3. Το σύστημα ακυρώνει αυτόματα τη συνεδρία για λόγους ασφαλείας.  
4.2.4. Το σύστημα ειδοποιεί τον χρήστη για ακύρωση της συνεδρίας και του ζητά να συμπληρώσει ξανά τα στοιχεία πληρωμής του.  
4.2.5. Η ροή συνεχίζεται από το βήμα 2 της βασικής ροής.

**Εναλλακτική Ροή 3**

4.3.1. Ο χρήστης προσπαθεί να μεταβεί στην ενότητα διαχείρισης συνδρομής χωρίς να έχει συνδεθεί.

4.3.2. Το σύστημα εντοπίζει ότι δεν υπάρχει ενεργή συνεδρία χρήστη.

4.3.3. Το σύστημα ειδοποιεί τον χρήστη ότι πρέπει να είναι συνδεδεμένος στον λογαριασμό του για να αποκτήσει ή διαχειριστεί συνδρομή.

4.3.4. Ο χρήστης καλείται να συνδεθεί μέσω της φόρμας εισόδου.

4.3.5. Μετά τη σύνδεση, η ροή συνεχίζεται από το βήμα 2 της βασικής ροής.