### **ΠΕΡΙΠΤΩΣΗ ΧΡΗΣΗΣ 5: ΕΠΕΞΕΡΓΑΣΙΑ ΠΡΟΦΙΛ**

**Περιγραφή:**

Ο χρήστης αφού συνδεθεί στην υπηρεσία έχει την δυνατότητα να δει το προφίλ του και να το επεξεργαστεί. Πατώντας το κουμπί «Επεξεργασία προφίλ» στο παράθυρο Προφίλ, και αφού το σύστημα ελέγξει ότι ο χρήστης είναι συνδεδεμένος, ανοίγει ένα νέο παράθυρο όπου φαίνονται τα πεδία με τα στοιχεία του.

**Προϋποθέσεις:**

Ο χρήστης να είναι συνδεδεμένος στο σύστημα.

**Βασική Ροή**

1. Το σύστημα εμφανίζει το παράθυρο «Επεξεργασία Προφίλ», με συμπληρωμένα τα πεδία: Όνομα, Επώνυμο, Email, Εικόνα Προφίλ, Βιογραφικό, Τηλέφωνο, Τοποθεσία, Προτιμώμενη γλώσσα.

1. Ο χρήστης επιλέγει το πεδίο ή τα πεδία που θέλει να επεξεργαστεί.
2. O χρήστης επιλέγει αλλαγή φωτογραφίας και ενεργοποιείται λειτουργία μεταφόρτωσης αρχείου με δυνατότητα προεπισκόπησης.
3. Γίνεται έλεγχος μεγέθους (π.χ. μέγιστο 5MB) και τύπου αρχείου (π.χ. .jpg, .png).
4. Ο χρήστης αποθηκεύει τις αλλαγές που επέλεξε να κάνει.
5. Το σύστημα ελέγχει την εγκυρότητα όλων των πεδίων. Το email πρέπει να είναι σε σωστή μορφή, ο αριθμός τηλεφώνου πρέπει να αποτελείται από 10 ψηφία και το βιογραφικού δεν πρέπει να ξεπερνάει το μήκος που απαιτεί το σύστημα.
6. Επιβεβαιώνει ότι δεν υπάρχουν ύποπτες λέξεις στο βιογραφικό (π.χ. spam, HTML tags).
7. Ελέγχει αν το νέο όνομα χρήστη και το email είναι ήδη καταχωρημένα από άλλον χρήστη.
8. Αν όλα είναι έγκυρα, αποθηκεύει τις αλλαγές και ενημερώνει την βάση με τα νέα στοιχεία.
9. Ο χρήστης επιστρέφει στο αρχικό παράθυρο της εφαρμογής.

**Εναλλακτική Ροή 1 – Μη έγκυρα δεδομένα**

5.1.1. Το σύστημα εντοπίζει ποια πεδία δεν είναι έγκυρα (π.χ. λανθασμένο email, υπερβολικά μεγάλο βιογραφικό, μη έγκυρο link κοινωνικού δικτύου).

5.1.2. Το σύστημα εμφανίζει αναλυτικά μηνύματα σφάλματος δίπλα από κάθε λανθασμένο πεδίο (π.χ. «Εισάγετε έγκυρο email» ή «Το μέγιστο επιτρεπόμενο μήκος του βιογραφικού είναι 1000 χαρακτήρες»).

5.1.3. Ο χρήστης διορθώνει τα πεδία και πατάει ξανά «Αποθήκευση».

5.1.4. Όταν όλα τα πεδία ικανοποιούν τις απαιτήσεις που αναφέρονται τότε η χρήση συνεχίζεται από το βήμα 9 της βασικής ροής.

**Εναλλακτική Ροή 2 – Ακύρωση Αλλαγών**

5.2.1. Ο χρήστης έχει την επιλογή να ακυρώσει τις αλλαγές που έχει κάνει αντί να τις αποθηκεύσει.

5.2.2. Το σύστημα εμφανίζει μήνυμα για να επιβεβαιώσει ότι ο χρήστης θέλει να ακυρώσει τις αλλαγές

5.2.3. Αν ο χρήστης επιλέξει ακύρωση αλλαγών, το σύστημα κρατάει στα πεδία τα αρχικά στοιχεία του χρήστη. Ενώ αν επιλέξει να συνεχίσει την επεξεργασία προφίλ το σύστημα κρατάει τις αλλαγές που είχε κάνει μέχρι την τελική αποθήκευση.

5.2.4. Ο χρήστης επιστρέφει στο αρχικό παράθυρο της εφαρμογής.

### **ΠΕΡΙΠΤΩΣΗ ΧΡΗΣΗΣ 6: Συμμετοχή Φοιτητή σε Ομάδα Μελέτης**

**Περιγραφή:**

Ο φοιτητής, αφού έχει ήδη ενταχθεί σε μια ομάδα μελέτης που έχει δημιουργηθεί από διδάσκοντα, αποκτά πρόσβαση στο εκπαιδευτικό περιβάλλον της ομάδας. Μέσα από αυτό μπορεί να μελετήσει σημειώσεις του διδάσκοντα, να παρακολουθήσει και να κατεβάσει σημειώσεις και να επικοινωνεί με τον διδάσκοντα και τα υπόλοιπα μέλη της ομάδας μέσω ενσωματωμένης πλατφόρμας μηνυμάτων.

**Προϋποθέσεις:**

* Ο φοιτητής είναι συνδεδεμένος στο σύστημα.
* Έχει εγκριθεί η αίτηση για συμμετοχή από τον φοιτητή – διδάσκων.

**Βασική Ροή:**

1. Ο φοιτητής εισέρχεται στο περιβάλλον της ομάδας μελέτης.
2. Το σύστημα εμφανίζει την κεντρική σελίδα της ομάδας με επιλογές Σημειώσεις, Μηνύματα, Μαθήματα.
3. Ο φοιτητής – διδάσκων επιλέγει την ενότητα σημειώσεις.
4. Ο φοιτητής - διδάσκων ανεβάζει υλικό.
5. Ο φοιτητής επιλέγει την ενότητα Σημειώσεις.
6. Το σύστημα εμφανίζει το διαθέσιμο υλικό που έχει ανεβάσει ο φοιτητής - διδάσκων.
7. Ο φοιτητής βλέπει ή κατεβάζει το υλικό.
8. Ο φοιτητής επιλέγει την ενότητα Μηνύματα.
9. Ο φοιτητής βλέπει ή στέλνει μηνύματα με τον φοιτητή – διδάσκον και τους υπόλοιπους φοιτητές της ομάδας αν υπάρχουν.
10. Ο φοιτητής – διδάσκων επιλέγει την ενότητα Μαθήματα.
11. Ο φοιτητής – διδάσκων επιλέγει τις ημερομηνίες και τις ώρες που είναι διαθέσιμος να κάνει μαθήματα.
12. Ο φοιτητής επιλέγει την ενότητα Μαθήματα.
13. Ο φοιτητής βλέπει τα προγραμματισμένα μαθήματα και επιλέγει ημερομηνία και ώρα για επόμενο μάθημα.
14. Το σύστημα στέλνει μήνυμα στον φοιτητή – διδάσκον για την ημερομηνία και την ώρα που έχει υποβάλει ο φοιτητής για επόμενο μάθημα.

**Εναλλακτική Ροή 1 – Ανενεργή Ομάδα:**

* 1. Ο φοιτητής διδάσκων διαγράφει την ομάδα μελέτης.
  2. Το σύστημα ενημερώνει τον φοιτητή για την διαγραφή της ομάδας.

1.3. Η πρόσβαση στο περιεχόμενο δεν είναι πλέον διαθέσιμη.

**Εναλλακτική Ροή 2 – Αποκλεισμός από την ομάδα:**

2.1. Ο φοιτητής – διδάσκων έχει αποκλείσει κάποιον φοιτητή από την ομάδα

2.2. Το σύστημα εμποδίζει την είσοδο στο περιβάλλον της ομάδας και εμφανίζει σχετικό μήνυμα.

2.3. Ο φοιτητής επιστρέφει στην αρχική σελίδα.

**Εναλλακτική Ροή 3 – Κλειδωμένες σημειώσεις:**

3.1. Ο φοιτητής – διδάσκων ανεβάζει σημειώσεις και επιλέγει να μπορούν να τις δουν μόνο όσοι έχουν ενεργοποιημένο συνδρομητικό πλάνο.

3.2. Το σύστημα δεν εμφανίζει τις σημειώσεις σε φοιτητές που δεν έχουν ενεργοποιημένο συνδρομητικό πλάνο.