**CHAT ROOM**

Περιγραφή:

Η λειτουργία *Chat Room* επιτρέπει άμεση και εύκολη επικοινωνία μεταξύ μαθητών και καθηγητών μέσα από την εφαρμογή. Ο χρήστης, αφού συνδεθεί, επιλέγει το μάθημα και τον καθηγητή που επιθυμεί και με το πάτημα ενός κουμπιού ανοίγει ένα παράθυρο συνομιλίας. Μέσα από αυτό το περιβάλλον, μπορεί να στείλει μηνύματα για να κανονίσει μάθημα, να υποβάλει απορίες ή να επικοινωνήσει για οποιονδήποτε σχετικό λόγο.

Η συνομιλία είναι άμεση, με ειδοποιήσεις και για τις δύο πλευρές. Αν ο καθηγητής δεν απαντήσει εντός προκαθορισμένου χρόνου (π.χ. 24 ώρες), το σύστημα ενημερώνει τον χρήστη και του δίνει τη δυνατότητα να στείλει υπενθύμιση, να επιλέξει άλλον καθηγητή ή να ακυρώσει το αίτημα. Η λειτουργία ενισχύει τη διαδραστικότητα και την ευκολία στην οργάνωση μαθημάτων, βελτιώνοντας τη συνολική εμπειρία χρήσης της εφαρμογής.

Προϋποθέσεις:

1. **Εγγραφή και Σύνδεση Χρήστη**  
   Ο χρήστης πρέπει να διαθέτει έγκυρο λογαριασμό και να είναι συνδεδεμένος στην εφαρμογή.
2. **Διαθέσιμα Μαθήματα και Καθηγητές**  
   Πρέπει να έχουν καταχωρηθεί μαθήματα και διαθέσιμοι καθηγητές στο σύστημα.
3. **Ενεργό Προφίλ Καθηγητή**  
   Ο καθηγητής πρέπει να έχει ενεργό προφίλ με δυνατότητα λήψης μηνυμάτων.
4. **Λειτουργία Chat ενεργοποιημένη**  
   Η λειτουργία συνομιλίας πρέπει να είναι ενεργή για τον επιλεγμένο καθηγητή και μάθημα.
5. **Σύστημα Ειδοποιήσεων**  
   Το σύστημα πρέπει να υποστηρίζει ειδοποιήσεις push ή εντός εφαρμογής για νέες συνομιλίες και απαντήσεις.
6. **Ορισμός Χρόνου Αναμονής**  
   Πρέπει να έχει καθοριστεί προκαθορισμένος χρόνος (π.χ. 24 ώρες) για την ενεργοποίηση της εναλλακτικής ροής σε περίπτωση μη απάντησης.
7. **Διασφάλιση Δικαιωμάτων Πρόσβασης**  
   Οι χρήστες και καθηγητές πρέπει να διαθέτουν τα κατάλληλα δικαιώματα για χρήση της λειτουργίας chat (π.χ. συνδρομή, ενεργός λογαριασμός).

Βασική Ροή:

1. Ο χρήστης συνδέεται στην εφαρμογή.
2. Επιλέγει το μάθημα που επιθυμεί.
3. Επιλέγει τον καθηγητή που επιθυμεί
4. Πατάει το κουμπί "Συνομιλία / Chat".
5. Ανοίγει το chatroom με τον επιλεγμένο καθηγητή.
6. Ο χρήστης στέλνει μήνυμα για να κανονίσει μάθημα ή για οποιαδήποτε απορία επιθυμεί.
7. Ο καθηγητής λαμβάνει ειδοποίηση για νέο μήνυμα.
8. Ο καθηγητής απαντά στον χρήστη.
9. Ο χρήστης λαμβάνει την ειδοποίηση από την απάντηση του καθηγητή.

Εναλλακτική Ροή :

Α. Ο δάσκαλος δεν απαντά στο μήνυμα

1. Ο χρήστης στέλνει μήνυμα στο chatroom.
2. Περνάει προκαθορισμένος χρόνος (π.χ. 24 ώρες) χωρίς απάντηση.
3. Το σύστημα ειδοποιεί τον χρήστη ότι δεν έχει υπάρξει απάντηση.
4. Προσφέρεται στον χρήστη η επιλογή:
   * Να στείλει υπενθύμιση στον δάσκαλο.
   * Να διαλέξει άλλον διαθέσιμο δάσκαλο.
   * Να ακυρώσει το αίτημα.
5. Η ροή συνεχίζεται από το βήμα 7 της βασικής ροής.

Β. Ο καθηγητής είναι εκτός διαθεσιμότητας

1. Ο χρήστης στέλνει μήνυμα σε καθηγητή μέσω του chatroom.
2. Το σύστημα εντοπίζει ότι ο καθηγητής έχει δηλώσει μη διαθεσιμότητα (π.χ. μέσω status, ρυθμίσεων ή ημερολογίου).
3. Εμφανίζεται μήνυμα στον χρήστη που τον ενημερώνει ότι ο καθηγητής είναι προσωρινά μη διαθέσιμος.
4. Ο χρήστης έχει τις εξής επιλογές:
   * Να περιμένει και να ειδοποιηθεί όταν ο καθηγητής επανέλθει.
   * Να επιλέξει άλλον διαθέσιμο καθηγητή για το ίδιο μάθημα.
   * Να στείλει το μήνυμα κανονικά ώστε να παραδοθεί μόλις ο καθηγητής επανέλθει.
5. Αν επιλεγεί αναμονή ή αποστολή, η ροή συνεχίζεται όταν ο καθηγητής γίνει ξανά διαθέσιμος, από το βήμα 7 της βασικής ροής.

**ΑΝΑΖΗΤΗΣΗ ΣΗΜΕΙΩΣΕΩΝ**

Περιγραφή:

Η λειτουργία *Αναζήτηση Σημειώσεων* επιτρέπει στους χρήστες να βρίσκουν εύκολα εκπαιδευτικό υλικό σχετικό με τα μαθήματα που τους ενδιαφέρουν. Μέσα από ένα φιλικό περιβάλλον πλοήγησης, ο χρήστης μπορεί να επιλέξει κατηγορία ή μάθημα, να δει σχετικές σημειώσεις με τίτλους, προεπισκοπήσεις και χαρακτηριστικά, καθώς και να φιλτράρει τα αποτελέσματα. Οι σημειώσεις μπορεί να είναι δωρεάν ή επί πληρωμή. Σε περίπτωση πληρωμής, η πρόσβαση ενεργοποιείται άμεσα μετά την ολοκλήρωση της συναλλαγής.

Προϋποθέσεις:

1) **Εγγεγραμμένος και συνδεδεμένος χρήστης.**

2) **Υπάρχον περιεχόμενο σημειώσεων** καταχωρημένο στη βάση δεδομένων, ταξινομημένο ανά μάθημα ή κατηγορία.

3) **Σύστημα φίλτρων και αναζήτησης** ενεργό και λειτουργικό.

4) **Δυνατότητα αγοράς** με σύνδεση σε ασφαλή σύστημα πληρωμών.

5) **Ενεργοποιημένες ειδοποιήσεις** για νέες προσθήκες ή ενημερώσεις υλικού.

6) **Διασφάλιση δικαιωμάτων πρόσβασης**: Ορισμένες σημειώσεις να εμφανίζονται μόνο σε εγγεγραμμένους φοιτητές/μαθητές συγκεκριμένων μαθημάτων.

Βασική Ροή:

1. Ο χρήστης συνδέεται στην εφαρμογή.

2. Πλοηγείτε στην ενότητα "Σημειώσεις" ή "Υλικό Μαθημάτων".

3. Επιλέγει μάθημα ή κατηγορία ενδιαφέροντος.

4. Εμφανίζεται λίστα με διαθέσιμες σημειώσεις.

5. Ο χρήστης βλέπει τίτλο, προεπισκόπηση και χαρακτηριστικά.

6. Μπορεί να φιλτράρει αποτελέσματα .

7. Επιλέγει συγκεκριμένες σημειώσεις για προβολή ή αγορά.

8. Αν οι σημειώσεις είναι δωρεάν, μπορεί να τις δει/κατεβάσει άμεσα.

9. Αν οι σημειώσεις είναι επί πληρωμή, μεταφέρεται σε διαδικασία πληρωμής.

10. Μετά την πληρωμή, αποκτά πρόσβαση στο υλικό.

Εναλλακτική Ροή :

Α. Δεν υπάρχουν αποτελέσματα για την αναζήτηση

1. Ο χρήστης πληκτρολογεί αναζήτηση ή επιλέγει φίλτρα.
2. Το σύστημα δεν βρίσκει σχετικές σημειώσεις.
3. Προβάλλεται μήνυμα: "Δεν βρέθηκαν σημειώσεις για την αναζήτησή σας."
4. Ο χρήστης μπορεί:
   * Να αλλάξει φίλτρα ή λέξεις-κλειδιά.
   * Να ενεργοποιήσει ειδοποίηση όταν προστεθούν νέες σημειώσεις.
   * Να επικοινωνήσει με καθηγητή για να ζητήσει σημειώσεις.
5. Η ροή συνεχίζεται από το βήμα 2 της βασικής ροής.

Β. Αποτυχία Πληρωμής

1. Ο χρήστης επιλέγει σημειώσεις επί πληρωμή.
2. Μεταφέρεται στη σελίδα πληρωμής και εισάγει τα στοιχεία του.
3. Η πληρωμή αποτυγχάνει (π.χ. λόγω ανεπαρκούς υπολοίπου, λανθασμένων στοιχείων, τεχνικού σφάλματος).
4. Το σύστημα εμφανίζει μήνυμα:  
   "Η πληρωμή δεν ολοκληρώθηκε. Παρακαλώ δοκιμάστε ξανά ή χρησιμοποιήστε διαφορετικό τρόπο πληρωμής."
5. Ο χρήστης έχει τις επιλογές:
   * Να ξαναπροσπαθήσει την πληρωμή.
   * Να επιλέξει άλλο τρόπο πληρωμής.
   * Να ακυρώσει τη διαδικασία και να επιστρέψει στη λίστα σημειώσεων.
6. Εάν ολοκληρωθεί επιτυχώς η νέα πληρωμή, η ροή συνεχίζεται από το βήμα 10 της βασικής ροής.